《汪子每书来言还齐云未果赋此寄之》
明代·皇甫汸

闻有归与兴，如何久滞淫。白云遥引目，芳草自知心。

客鬓风霜改，生涯岁月深。移文谢猿鹤，早晚北山岑。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。